لاتبجي اعله عمرك والعوض بالجاي
اعله عمرك والعوضبالجاي ..
شوف الدنيا هاي .. شبيها مابيها ..
كبلك هم بچيت .. وأيست مرات ..
بس شفت الدمع ميفيد تاليها ..
المرّن بيك كلهن .. هم اجن وياي ..
ونيران البكلبي .. ابدمعي اطفيها ..
أنه هواي البكلبي .. وياما شفت هموم ..
وبعض من السوالف خايف احچيها ..
عوف الماضي والله وداعتك ميفيد ..
شكثر كبلك بچوا والحزن غاطيها ؟!
... وافتح باب كلبك للجديد وعيش ..
وادموعك لوكت العازة خليها ..
ميلوك البچي لعيونك الحلوات ..
وحرامات الدموع الانته تبچيها ..
يل ما جربت بالدنيا مره اتعيش ..
وجبت عمرك حزن وهموم كاضيها ..
تعال وياي أورجك وانت عاين زين ..
وانثرلك همومي وانت ساويها ..
مخازن جوه كلبي من الهموم اشكال ..
واكابر على همومي ابضحكة اغطيها ..
اطلع وامشي واضحك واليصير يصير ..
واذا خايف الناس .. الناس شعليها ؟
ابدأ من جديد وسوي كلشي تريد ..
حياتك انت حر اشلون تبنيها ..
ولا يهمك حچي ولا تاخذ اللي يكول ..
عوف الروح تختار اللي يرضيها ..
القسه وي روحه ظالم .. وانت ابو الاحساس ..
معقوله القساوه البيك خافيها ..